*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Ιουλίου 1988

σχετικά με την βελτίωση της αποτελεσματικότητας των γεωργικών διαρθρώσεων στην Ισπανία σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ισπανική γλώσσα είναι το μόνο αυθεντικό)

(88/476/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,

Εκτιμώντας:

ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 η ισπανική κυβέρνηση κοινοποίησε το βασιλικό διάταγμα αριθ. 808/1987 της 19ης Ιουνίου 1987 για τη θέσπιση ενός καθεστώτος ενισχύσεων που προορίζονται για τη βελτίωση της αποτελεσματικότητας των γεωργικών διαρθρώσεων και την υπουργική απόφαση της 18ης Δεκεμβρίου 1987 για τον καθορισμό του εισοδήματος αναφοράς για το έτος 1987·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των διατάξεων που αναφέρθηκαν στον προαναφερθέντα κανονισμό και λαμβανομένων υπόψη των στόχων αυτού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι για χρηματοδοτική συμμετοχή της Κοινότητας·

ότι οι ενισχύσεις που προβλέπονται από το άρθρο 4 του κανονισμού (ΕΟΚ) αριθ. 797/85 προορίζονται, στην περίπτωση συνεταιριστικών εκμεταλλεύσεων, για τις εκμεταλλεύσεις των οποίων όλα τα μέλη πληρούν τις προϋποθέσεις που αναφέρονται στο άρθρο 2 παράγραφος 1 του εν λόγω κανονισμού· ότι, συνεπώς, το άρθρο 9 παράγραφος 4 του βασιλικού διατάγματος πρέπει να εφαρμόζεται με τρόπο που να πληρούται η προϋπόθεση αυτή σε κάθε περίπτωση·

ότι η χρηματοδοτική συμμετοχή της Κοινότητας στις ειδικές ενισχύσεις για την εγκατάσταση των γεωργών νεαρής ηλικίας, οι οποίες προβλέπονται στο άρθρο 14 του βασιλικού διατάγματος περιορίζεται μόνο στις περιπτώσεις που ανταποκρίνονται στα κριτήρια που καθορίζονται στο άρθρο 7 παράγραφος 1 του κανονισμού (ΕΟΚ) αριθ. 797/85·

ότι, στην περίπτωση που γεωργοί νεαρής ηλικίας εγκαθίστανται υπό μορφή συνεταιρισμού όπως το προβλέπει το άρθρο 16 του βασιλικού διατάγματος οι ενισχύσεις που προβλέπονται στο άρθρο 7 σημείο 2 του κανονισμού (ΕΟΚ) αριθ. 797/85 χορηγούνται μόνο στα μέλη του συνεταιρισμού τα οποία πληρούν τους όρους που καθορίζονται από το άρθρο αυτό·

ότι, με την επιφύλαξη των παρατηρήσεων που διατυπώθηκαν παραπάνω, οι ανωτέρω διατάξεις ανταποκρίνονται στους όρους και στόχους του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το βασιλικό διάταγμα αριθ. 808/1987 της 19ης Ιουνίου 1987 και η υπουργική απόφαση της 18ης Δεκεμβρίου 1987 που εκδόθηκαν για την εφαρμογή του κανονισμού (ΕΟΚ) αριθ. 797/85 στην Ισπανία πληρούν τους όρους για χρηματοδοτική συμμετοχή της Κοινότητας στην κοινή δράση που προβλέπεται στο άρθρο 1 του εν λόγω κανονισμού.

2. Η Ισπανία θα μεριμνήσει, κατ' εφαρμογή του άρθρου 9 παράγραφος 4 του βασιλικού διατάγματος ώστε οι ενισχύσεις στις επενδύσεις να χορηγούνται, στην περίπτωση συνεταιριστικών εκμεταλλεύσεων, στους συνεταιρισμούς των οποίων όλα τα μέλη πληρούν τους όρους που προβλέπονται στο άρθρο 2 παράγραφος 1 του κανονισμού (ΕΟΚ) αριθ. 797/85.

3. Η χρηματοδοτική συμμετοχή της Κοινότητας στις ειδικές ενισχύσεις για την εγκατάσταση των γεωργών νεαρής ηλικίας, οι οποίες προβλέπονται στο άρθρο 14 του βασιλικού διατάγματος, περιορίζεται μόνο στις περιπτώσεις που ανταποκρίνονται στα κριτήρια που καθορίζονται στο άρθρο 7 του κανονισμού (ΕΟΚ) αριθ. 797/85.

4. Η Ισπανία θα μεριμνήσει, κατ' εφαρμογή του άρθρου 16 του βασιλικού διατάγματος ώστε οι ενισχύσεις που προβλέπονται στο άρθρο 7 σημείο 2 του κανονισμού (ΕΟΚ) αριθ. 797/85 να χορηγούνται, στην περίπτωση των νέων ατόμων εγκατεστημένων υπό μορφή συνεταιρισμού, μόνο στα μέλη του συνεταιρισμού που πληρούν τους όρους που καθορίζονται από το άρθρο 7 του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 26 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 167 της 26. 6. 1987, σ. 1.